FreeSync
FreeSync je tehnologija adaptivne sinhronizacije za LCD monitore koji podržavaju promjenjivu brzinu osvježavanja čiji je zadatak izbjegavanje cijepanja slike (engleski: tearing) i smanjenja zastajkivanja u scenama (engleski: stuttering) koje je rezultat neusklađenosti brzine osvježavanja monitora i broja sličica sadržaja. FreeSync je razvio AMD u 2014. kao odgovor G-Sync tehnologiji koju je razvila NVIDIA. Izvorni FreeSync baziran je na standardu video interfejsa DisplayPort 1.2a, koristeći Adaptive-Sync tehnologiju. AMD FreeSync je hardversko-softversko rješenje koje koristi slobodno dostupne protokole kao što su PSR za omogućavanje igranja s malim kašnjenjem, te scenama bez cijepanja slike i zastajkivanja. FreeSync je također implementiran u HDMI 1.2 i novijim standardima. U januaru 2017. AMD je objavio drugu generaciju FreeSynca u kojoj su uklonjeni zahtjevi o minimalnoj brzini osvježavanja. Omogućena je podrška za HDR sposobne monitore.